CELEX: 52007PC0615
Language: el
Date: 2007-10-17
Title: Πρόταση κανονισμου του Συμβουλιου για την τροποποίηση του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο.

Σημαντική ανακοίνωση νομικού περιεχομένου

|

52007PC0615

Πρόταση κανονισμου του Συμβουλιου για την τροποποίηση του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο.  /* COM/2007/0615 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 17.10.2007COM(2007) 615 τελικόΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1) Περιεχομενο της πρότασης |Αιτιολόγηση και στόχοι της πρότασης Οι διατάξεις που αφορούν τον κατ' αποκοπή δασμό έχουν μείνει αμετάβλητες από το 1997. Έκτοτε οι δασμοί που ορίζει το κοινό τελωνειακό δασμολόγιο (ΚΤΔ) για εμπορεύματα που κατά κανόνα εισάγουν ταξιδιώτες στις προσωπικές αποσκευές τους ή αποστέλλονται ως μικρoδέματα σε ιδιώτες έχουν μειωθεί κατά 20% περίπου. Συνεπώς, είναι σκόπιμο να μειωθεί ο κατ' αποκοπή δασμός που εφαρμόζεται στις περιπτώσεις αυτές κατά μία εκατοστιαία μονάδα σε 2,5% προκειμένου να ωφεληθούν οι ιδιώτες από τη μείωση αυτή. Επιπλέον, λόγω της εξέλιξης του πληθωρισμού τιμών εντός και εκτός Κοινότητας για προϊόντα που εισάγονται κατά κανόνα στις περιπτώσεις αυτές και λαμβάνοντας υπόψη τον μεγαλύτερο αριθμό ταξιδιωτών και ιδιωτικών δεμάτων, είναι σκόπιμο να προσαρμοστεί το ανώτατο όριο που ισχύει για τον κατ' αποκοπή δασμό σε 700 EUR προκειμένου να διευκολύνεται ο εκτελωνισμός στις περιπτώσεις αυτές. |Γενικό πλαίσιο Η εξέταση των διατάξεων αυτών εντάσσεται στο πλαίσιο των αναθεωρήσεων της απαλλαγής από δασμούς και φόρους εμπορευμάτων εισαγόμενων στις προσωπικές αποσκευές ταξιδιωτών. Επιπλέον, πρέπει να θεωρηθεί ως μέτρο που διευκολύνει τον εκτελωνισμό των μικροδεμάτων που αποστέλλονται μεταξύ ιδιωτών για μη εμπορικούς σκοπούς. |Ισχύουσες διατάξεις στον τομέα στον οποίον εμπίπτει η πρόταση Κανονισμός (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο. |Συνοχή με τις άλλες πολιτικές και στόχους της Ένωσης Η προτεινόμενη τροποποίηση ανταποκρίνεται στους στόχους της Επιτροπής για τη διευκόλυνση του εμπορίου και την απλούστευση των τελωνειακών ελέγχων. |2) Διαβούλευσεισ με τα ενδιαφερόμενα μέρη και αξιολόγηση αντικτυπου |Διαβουλεύσεις με τα ενδιαφερόμενα μέρη |Μέθοδοι διαβούλευσης, κύριοι κλάδοι - στόχοι και γενικά χαρακτηριστικά των συνομιλητών Ζητήθηκε γραπτώς η γνώμη των μελών της επιτροπής τελωνειακού κώδικα – γενική νομοθεσία. Σύνοψη των απαντήσεων και τρόπος με τον οποίο ελήφθησαν υπόψη Τα μέλη της επιτροπής δεν προέβαλαν αντιρρήσεις |Συγκέντρωση και χρήση εμπειρογνωμοσύνης |Σχετικοί επιστημονικοί τομείς και τομείς εμπειρογνωμοσύνης μ.δ. Χρησιμοποιηθείσα μέθοδος μ.δ. Κυριότεροι οργανισμοί/εμπειρογνώμονες που συμμετείχαν στις διαβουλεύσεις μ.δ. Σύνοψη των συμβουλών που ελήφθησαν και αξιοποιήθηκαν μ.δ. Μέσα που χρησιμοποιήθηκαν για τη δημοσιοποίηση των συμβουλών των εμπειρογνωμόνων μ.δ. |Εκτίμηση των επιπτώσεων Το προτεινόμενο μέτρο θα μειώσει σημαντικά την ανάγκη ταξινόμησης εμπορευμάτων που έχουν εισαχθεί από ιδιώτες που ταξιδεύουν στην Κοινότητα η έχουν σταλεί σε μικροδέματα από ιδιώτες ευρισκόμενους σε τρίτη χώρα προς ιδιώτες στην Κοινότητα για μη εμπορικούς σκοπούς. Δεδομένου ότι το πρόσωπο που δηλώνει τα εμπορεύματα αυτά στις τελωνειακές αρχές είναι κατά κανόνα υποχρεωμένο να ταξινομεί τα εισαγόμενα εμπορεύματα σύμφωνα με τις διατάξεις του κοινού τελωνειακού κώδικα και επειδή η ταξινόμηση αυτή πρέπει να ελέγχεται από τις τελωνειακές αρχές, η κατάργηση του καθήκοντος αυτού στις περισσότερες από τις περιπτώσεις αυτές θα απλουστεύσει και θα επιταχύνει σημαντικά τη διοικητική διαδικασία για την θέση σε ελεύθερη κυκλοφορία των εμπορευμάτων και με τον τρόπο αυτόν θα καταστήσει αποτελεσματικότερο τον εκτελωνισμό τους. |3) Νομικα στοιχεια τησ προτασησ |Συνοπτική παρουσίαση της προτεινόμενης δράσης Πρόταση κανονισμού του Συμβουλίου σχετικά με την τροποποίηση του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο. |Νομική βάση Άρθρο 26 |Αρχή της επικουρικότητας Η παρούσα πρόταση εμπίπτει στην αποκλειστική αρμοδιότητα της Κοινότητας. Ως εκ τούτου, δεν εφαρμόζεται η αρχή της επικουρικότητας. |Αρχή της αναλογικότητας μ.δ. |Επιλογή νομικού μέσου |Προτεινόμενες πράξεις: κανονισμός. |Δεν κρίθηκε κατάλληλη άλλου είδους πράξη για τον (τους) εξής λόγο(-ους). Δυνάμει του άρθρου 26 της συνθήκης ΕΚ, οι δασμοί εγκρίνονται από το Συμβούλιο, το οποίο αποφασίζει με ειδική πλειοψηφία με βάση πρόταση της Επιτροπής. |4)Δημοσιονομικεσ επιπτωσεις |Μη είσπραξη δασμών εκτιμώμενου ύψους 7,5 εκατ. €. |5)Συμπληρωματικές πληροφορίες |Απλούστευση |Η πρόταση προβλέπει επίσης την απλούστευση του εκτελωνισμού εμπορευμάτων εισαγόμενων υπό ειδικές συνθήκες, αναφερόμενες στον κανονισμό. |ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιοΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 26,την πρόταση της Επιτροπής[1],Εκτιμώντας τα ακόλουθα:(1) Το τμήμα II Δ των προκαταρκτικών διατάξεων της συνδυασμένης ονοματολογίας που παρατίθεται στο Παράρτημα I του κανονισμού (EEΚ) αριθ. 2658/87 του Συμβουλίου, της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο[2] προβλέπει κατ' αποκοπή δασμό 3,5% επί της αξίας των εμπορευμάτων που αποστέλλονται σε μικροδέματα σε ιδιώτες ή περιλαμβάνονται στις προσωπικές αποσκευές ταξιδιωτών, υπό τον όρο ότι οι εισαγωγές αυτές δεν έχουν εμπορικό χαρακτήρα και ότι η συνολική αξία των υπόψη εμπορευμάτων δεν υπερβαίνει τα 350 EUR ανά δέμα ή ταξιδιώτη.(2) Ο κατ' αποκοπή δασμός του 3,5 % επί της αξίας των εμπορευμάτων και το ανώτατο όριο των 350 EUR καθορίστηκαν με τον κανονισμό (ΕΚ) αριθ. 866/97 του Συμβουλίου της 12ης Μαΐου 1997 για την τροποποίηση του κανονισμού (ΕΟΚ) αριθ. 2658/87 όσον αφορά τις προκαταρκτικές διατάξεις της δασμολογικής και στατιστικής ονοματολογίας[3]. Οι διατάξεις αυτές δεν προσαρμόσθηκαν έκτοτε.(3) Από το 1997 οι δασμοί που ορίζει το κοινό τελωνειακό δασμολόγιο (ΚΤΔ) για εμπορεύματα που κατά κανόνα εισάγουν ταξιδιώτες στις προσωπικές αποσκευές τους ή αποτελούν αντικείμενο μικροαποστολών σε ιδιώτες μειώθηκαν κατά 20% περίπου. Ως εκ τούτου είναι σκόπιμο να μειωθεί ο κατ' αποκοπή δασμός κατά μία εκατοστιαία μονάδα σε 2,5%. Ο συντελεστής αυτός πρέπει να εφαρμόζεται μόνον σε εισαγόμενα εμπορεύματα για τα οποία ο δασμός του κοινού δασμολογίου δεν φέρει την ένδειξη «ατελώς».(4) Λόγω της εξέλιξης του πληθωρισμού τιμών εντός και εκτός Κοινότητας για προϊόντα που κατά κανόνα εισάγονται στις περιπτώσεις αυτές και λαμβάνοντας υπόψη τον μεγαλύτερο αριθμό ταξιδιωτών και ιδιωτικών αποστολών, είναι σκόπιμο να προσαρμοστεί το ανώτατο όριο σε 700 EUR προκειμένου να διευκολυνθεί ο εκτελωνισμός στις περιπτώσεις αυτές.(5) Ο κανονισμός (ΕΟΚ) αριθ. 2658/87 πρέπει συνεπώς να τροποποιηθεί αναλόγως,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα Ι, μέρος 1, τμήμα ΙΙ του κανονισμού (ΕΟΚ) αριθ. 2658/87 τροποποιείται ως εξής:1) Το σημείο Δ.1. αντικαθίσταται από το ακόλουθο κείμενο:«1) Επιβάλλεται δασμός με ενιαίο συντελεστή 2,5% επί της αξίας σε εμπορεύματα που περιλαμβάνονται σε αποστολές από ιδιώτη σε ιδιώτη, ή στις προσωπικές αποσκευές ταξιδιωτών, υπό τον όρο ότι οι εισαγωγές αυτές δεν έχουν εμπορικό χαρακτήρα.Ο κατ' αποκοπή δασμός του 2,5 % εφαρμόζεται εφόσον η πραγματική αξία των εμπορευμάτων που υπόκεινται σε δασμούς κατά την εισαγωγή δεν υπερβαίνει, ανά αποστολή ή ανά ταξιδιώτη, το ποσό των 700 EUR.Κατ' αποκοπή δασμός δεν επιβάλλεται σε εμπορεύματα για τα οποία ο δασμός στο κοινό δασμολόγιο φέρει την ένδειξη «ατελώς» και σε εμπορεύματα του κεφαλαίου 24 που περιλαμβάνονται σε αποστολή ή στις προσωπικές αποσκευές ταξιδιωτών σε ποσότητες που υπερβαίνουν εκείνες που καθορίζονται στο άρθρο 31 ή στο άρθρο 45 του κανονισμού του Συμβουλίου (ΕΟΚ) αριθ. 918/83[4] ».2) Στο σημείο Δ.3. η φράση «Άρθρα 29 έως 31 και 45 έως 49 του κανονισμού (ΕΟΚ) αριθ. 918/83.» αντικαθίσταται με τη φράση «Άρθρα 29 έως 31 και 45 του κανονισμού (ΕΟΚ) αριθ. 918/83.».3) Στο σημείο Δ.4. η ένδειξη «350 €» αντικαθίσταται με την ένδειξη «700 EUR».4) Στο σημείο Δ.5. η ένδειξη «350 €» αντικαθίσταται με την ένδειξη «700 EUR».Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Εφαρμόζεται από την 1η Ιανουαρίου 2008.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, […]Για το ΣυμβούλιοΟ Πρόεδρος[…]ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΟΝΟΜΑΣΙΑ ΤΗΣ ΠΡΟΤΑΣΗΣ:Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο.2. ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥΚεφάλαιο και άρθρο: Κεφ. 12, άρθρο 120Η απώλεια για τα επόμενα έτη που αναφέρεται στη στήλη «περίοδος ισχύος» θα υπολογισθούν χωριστά με τους επόμενους κανονισμούς.Ποσό εγγεγραμμένο στον προϋπολογισμό για το έτος 2008: 16 431 900 000 €3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Πρόταση χωρίς δημοσιονομική επίπτωσηX Πρόταση χωρίς δημοσιονομική επίπτωση στις δαπάνες αλλά με δημοσιονομική επίπτωση στα έσοδα - η επίπτωση στα έσοδα είναι η ακόλουθη:(εκατ. ευρώ, ένα δεκαδικό ψηφίο)Γραμμή προϋπολογισμού | Έσοδα[5] | Περίοδος 12 μηνών που αρχίζει στις ηη/μμ/εεεε | [Έτος 2008] |Άρθρο 120 | Επίπτωση στους ίδιους πόρους | 01/01/2008 | - 7,5 |4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ5. ΑΛΛΕΣ ΠΑΡΑΤΗΡΗΣΕΙΣΕκτίμηση του κόστους της παρούσας δράσηςΔεν υπάρχουν διαθέσιμα στοιχεία όσον αφορά την αξία των εισαγομένων εμπορευμάτων που υπάγονται στον κατ' αποκοπή δασμό. Ως εκ τούτου, για τον υπολογισμό της εκτιμώμενης απώλειας εσόδων θεωρήθηκε ότι κατ' αποκοπή δασμός θα επιβαλλόταν σε περίπου 10 εκατομμύρια διασαφήσεις εισαγωγής μέσης αξίας 100 € . Αυτό θα οδηγούσε σε απώλεια εσόδων ίση προς 100€ * 10 εκατ. = 1.000 εκατ. € * 1.0 % = 10,0 εκατ. € – 25 %= 7,5 εκατ. €.Αντίκτυπος του μέτρουΤο προτεινόμενο μέτρο θα μειώσει σημαντικά την ανάγκη ταξινόμησης εμπορευμάτων που εισάγονται από ιδιώτες που ταξιδεύουν προς την Κοινότητα ή αποτελούν αντικείμενο μικροαποστολών από ιδιώτες ευρισκόμενους σε τρίτη χώρα σε ιδιώτες ευρισκόμενους στην Κοινότητα για μη εμπορικούς σκοπούς. Δεδομένου ότι το άτομο που υποβάλλει διασάφηση στο τελωνείο κατά κανόνα υποχρεούται να ταξινομήσει τα εισαγόμενα εμπορεύματα βάσει των διατάξεων του κοινού δασμολογίου και δεδομένου ότι η ταξινόμηση αυτή πρέπει να ελέγχεται από τις τελωνειακές αρχές, η κατάργηση της υποχρέωσης αυτής στις περισσότερες από τις υπόψη περιπτώσεις θα απλουστεύσει σημαντικά και θα επιταχύνει τη διοικητική διαδικασία για τη θέση σε ελεύθερη κυκλοφορία των εμπορευμάτων και με τον τρόπο αυτόν θα καταστήσει αποτελεσματικότερο τον εκτελωνισμό.[1] ΕΕ C […] της […], σ. […].[2] ΕΕ L 256 της 7.9.1987, σ.1. Κανονισμός, όπως τροποποιήθηκε τελευταία από τον κανονισμό (ΕΚ) αριθ. 580/2007 (ΕΕ L 137 της 30.5.2007, σ. 1).[3] ΕΕ L 124 της 16.5.1997, σ.1.[4] ΕΕ L 105 της 23.4.1983, σ.1.[5] Όσον αφορά τους παραδοσιακούς ίδιους πόρους (γεωργικοί δασμοί, εισφορές ζάχαρης και τελωνειακοί δασμοί), τα αναφερόμενα ποσά πρέπει να είναι καθαρά ποσά (δηλαδή ακαθάριστα ποσά μετά την αφαίρεση του 25% για έξοδα είσπραξης).